# data[].attributes.body
حتكلم عن المواد من تجربتي الشخصية

البرمجة:

من المواد الممتعة والسهله وبما اننا درسنا بايثون ايام التحضيري فنص ثقل المادة راح ( وحتشوفوا اشياء كثيييرة زي البايثون )

مهم أنكم تتدربوا أول بأول

ومررة مهم تركزوا في كلاسات تانيا لأنها مرات تضيف اشياء ماتكون موجودة في السلايد أو الكتاب

عن نفسي كنت كلما آخذ محاضرة اراجعها بيومها ( وغالبا تكون كميتها قليلة فماتاخذ مني وقت طويل)

ووقت اللابات كنت احل الاسئلة معاها ( وبرضو بعدين الكلاس اتدرب ع اللاب مرة ثانية ) ووقت اللاب كنت اسري ملف في نوتابيليتي ويكون فيه اسئلة اللاب والحلول اصورها واضيفها للملف، يسهل علي المراجعة بعدين

مصادر المذاكرة : ١-السلايد، ٢-اللابات ( تكون فيها افكار، يعني مو سهله مرة )، ٣-الاسايمنت ( ماعليه درجات بس للتدريب وهي حتنزل لكم حلوله ) ، ٤- تيمز تيمز تيمز ( لاتفكروا تدخلوا كويز أو ميد بدون لاتشوفونه )

تانيا تجيب اسئلة مشابهه للي في تيمز

توزيع الدرجات

٢٠ كويزات ( كانت خمسة وكل واحد عليه ٥ درجات وأخذت احسن ٤)

ميد عملي ١٠ ونظري ٢٠

فاينل عملي ١٠ ونظري ٤٠

الكويزات تعتبر اصعبها بس طبعا لو مذاكرة كويس حتقدري تحليها

ولا تخافوا تصحيح تانيا حلو 😉

المهارات:

كانت اكثر مادة انضغطت فيها

واذا درجاتكم في البداية كانت سيئة عادي انتو مع الوقت مستواكم حيتطور وحتجيبوا درجات كويسه ( اكلمكم عن تجربة في البداية درجاتي كانت سيئة مرة مرة وبعدين بدت تتحسن)

شفت البنات كاتبين نصايح كثييرة فبحاول مااكرر الكلام

لكن قبل لا تسلموا الاسايمنت تأكدوا انكم سويتوا كل المطلوب من الروبرك + الشرح اللي يقولوه في الكلاس تأكدوا أنكم ماشيين عليه

الاربعة اسايمنت اللي في البداية حيخلوها من ١٠

فحتى لو نقصتوا كثير، لما يجوا يحسبوها من ١٠ نقصانكم حيكون مررة قليل

البحث تأكدوا أنو الموضوع حقكم فيه مصادر كثييرة

شغل المهارات طويل والمادة عليها ساعتين، عندكم الماث والفيزياء اهم 🤷🏽‍♀️، فخلوا شغل المادة آخر كم ساعة من يومكم ( كنت كذا يوميا اخر كم ساعة للمهارات ومررة ترتب وقتي)

استغلوا الفيدباك اللي يسووه لكم ولاتسحبوا عليه

والمادة أبدا مو مستحيل أنكم تاخذو A+ فيها شدوا حيلهم واعطو المادة وقتها وحتجيبوها

# data[].attributes.headline
يارب يكون ترم خفيف و سهل عليكم ❤️

# data[].attributes.subject
يارب يكون ترم خفيف و سهل عليكم ❤️

# data[].attributes.body
مهارات الاتصال:

١- السبيكنق سهالات، سوينا ٥ أو ٦ ومواضيعها كانت حلوة وكلها تنجمع على بعض وتصير توتال ١٠ درجات

٢- بالنسبة للرايتنق المادة تتطلب اسايمنتز وتسليمات كثير حاولوا تشتغلوا وتكتبوا وقت الكلاس نفسه عشان تستغلوا الوقت، في البداية راح تكون ٤ اسايمنتز، ركزوا بالتعليمات اللي يقولوها وامشوا على كلامهم، وبالنهاية الأربعة هذي حيكون توتال درجاتها ١٠ نفس السبيكنق

٣- مس فولاكي و مس زينب متعاونات ولو عندكم اسئلة راح يجاوبوها ويحبوا يشوفوا الطالبة متفاعلة معاهم بوقت الكلاسات ف حاولوا تعطوهم على جوّهم قد ماتقدروا

٤- فكروا من بدري بموضوع البحث اللي حابين تكتبوا عنه، اطّلعوا على مواضيع وشوفوا ايش تبغوا لاتستنوا لين آخر لحظة و اختاروا الموضوع كويس عشان تنبسطوا لأن كتابة البحث ممتعة بس اسمعوا تعليماتهم وامشوا على على الروبرك

٥- تيمز منقذ، بعد شرحهم اشوف النماذج ويترتب عقلي وايش مفروض اسوي، خذوا فكرة واستفيدوا لكن لا تمشوا عليه لأنهم يغيروا ويلعبوا في الروبرك شوية

البرمجة:

تشبه اللي اخذناه في التحضيري بس على توسّع شويتين، امشوا على السلايدز و حاولوا تكتبوا اي شي اكسترا تضيفه الانجنير وقت الكلاس، وأهم نصيحة لا تراكموا انتبهوا، طبّقوا معاها في اللاب وركزوا عشان ماتتعبوا بعدين بالمذاكرة

تست بانك تيمز مهم مهم مهم .. تدربوا عليه كويس

معمل فيزياء:
تقريبًا نفس فكرة معمل الكيمياء، كل اسبوع تجربة وبعدها ينرسل التقرير والرسم البياني للتجربة، مادة بسيييطة وماتحتاج مذاكرة غير للفاينال احفظوا التقارير و القوانين حق التجارب وافهموها و بإذن الله حتعدوا المادة بأعلى الدرجات

بالتوفيق💕💕

# data[].attributes.headline
نبدا بأول مادة البرمجه ماده سهله وزي ماقالو البنات شوفوا التست بانك اللي في تميزز مرااا مهمه والمنهج قريب من البايثون اللي اخدناه التحضيري 

# data[].attributes.subject
نبدا بأول مادة البرمجه ماده سهله وزي ماقالو البنات شوفوا التست بانك اللي في تميزز مرااا مهمه والمنهج قريب من البايثون اللي اخدناه التحضيري 

# data[].attributes.body
الاتصال ماده بساعتينن وحقيقي لا تعطوها اكبر من حجمها الماده حتاخدوها فالاسبوع ١٠ ساعات اتوقع😂 وفي بعض الايام حتاخدوه ٤ ساعات لو شفتوهم يهرجوا استغلوا وقت الكلاس وانتو تكملوا الاسايمنتات حقهم

معمل الفيزياء زي معمل الكيمياء بس الفيزياء مافيلو غير فاينل باقي التقييم حيكون على الحظور و واجب خفيف و الربورت واستغلوا وقت الكلاس الطويل واعملوا كل الربورت فكلاسوا

وبوفيقق يارببب🤍🤍🤍

# data[].attributes.headline
معمل الفيزياء 

# data[].attributes.body
معمل الفيزياء

تابع لفيزياء التحضيري بس  حتسووا تجارب
بما اننا اونلاين حيعرضولكم فيديو التجربة وحتفهمكم كل شي وتشرحلكم يختلف من دكتورة للثانية من ناحية واجبات او درجات بس الاهم انه هي بس ٧ تجارب
كل تجربة عليها تقريبا ١٠ درجات حاولوا تضمنوها قد ما تقدروا جدا سهل الموضوع وبسيط

الاختبار النهائي عليه ١٠ وما ادري كيف بتكون طريقة تقييمكم ذا الترم بس الاختبار كان سهل جانا فيه مسائل نحلها بقوانين ومعلومات عن التجارب
المادة سهلة سهلة وتضمنوا A+ فيها بإذن الله ♥️

# data[].attributes.body
لا تهلموا الكويزات وفيها ركزوا مرة مرة على الاسايمنتات، وفي الدوري والكويزات اهم شي التيست بانك الي في تيمز معظم الاختبار منها. واتدربوا قد ما تقدروا

# data[].attributes.headline
البرمجة ١- ا

# data[].attributes.body
البرمجة

١- المادة

المادة حلوة ولطيفة بس تحتاج تدريب منك
اذا درستِ بايثون بالتحضيري حيسهل عليك المواضيع متشابهة والأفكار الأساسية نفسها
الشي الجديد حيكون الماتركس (المصفوفات) وتحتاج تفهمها كويس لانه بتتكرر مع دروس if , while , for

٢- التقييم
ميجور واحد من ٢٠ درجة
نهائي من ٤٠ درجة
كويزات ٢٠ درجة
١٠ درجات لاب ١
١٠ درجات لاب فاينل

٣-نصائح
أولاً ركزوا بالمحاضرة لانها بتقول اشياء غير عن السلايدات وتجيب منها بالاختبارات  ..
حاولوا تفهموا كل شي وقت الكلاس واسألوها وخلوها تعيد هي بتتفهم مرررة وتعيد جدا طيبة

بالنسبة للعملي نصييييييحة طبقوا وقت الكلاس وتأكدوا ان الكود شغال معاكم وقولولها لو ما ضبط معاكم هي تديكم وقت تجربوا فيه .. وذا حيوفر وقت لما تيجوا تذاكروا ما حتجلسوا تجربوا من جديد وتضيعوا وقت

بالنسبة للمذاكرة تيمز ونماذج الاختبارات مهمة جدًا ضروري جدا تمسكوها حتى بالكويزات بتلاقوا قريب او نفسه موجود بتيمز فمرة بيفيدكم

ربي يوفقكم ويارب مادة حلوة وخفيفة تكون ♥️

# data[].attributes.headline
مهارات الاتصال IE200

# data[].attributes.body
مهارات الاتصال IE200

١-تجربتي الشخصية
بالنسبة لي كانت المادة لكيعة لكن في بنات عجبتهم وحبوها
المادة بتخليكم مو بس تتعلموا كتابة اكاديمية ذي بتعلمكم الصببببر وطول البال وترتيب الوقت والأولويات وكله 😂

٢-المادة
المادة تقريبا بتنقسم قسمين
سبيكنق ورايتنق
القسم الاول / سبيكنق
ينقسم برضو لقسمين
أ) فيدوهات قصيرة
لا تشيلوا همه كأنه ترفيه .. بيعطوكم فيديو تشوفوه واسئلة عليه وانتو عليكم ترتبوا كلامكم بحيث تجاوبوا على كل الاسئلة وانتو بتتكلموا .. كأنك بتكلمي صحبتك بالضبط بس بالتزام بكلمات رسمية وقرامر سليم
وحيكون فيه كدا سبيكنق وبالاخير ينحسب بشكل معين وعليه ١٠ درجات بس

ب) برزنتيشن عليه ٢٥ درجة للبحث الي بتكتبوه "وبالنسبة لنا قسموا البرزنتيشن لقسمين واحد عليه ١٠ درجات والثاني ١٥ "

القسم الثاني / رايتنق
ينقسم برضو قسمين
أ) واجبات قصيرة "بداية الترم"
حيكون فيها paraphrasing , summarizing , وصف ل graph واظن عددهم ٤ كلها اشياء بسيطة واساسية عليها بالاخير ١٠ درجات

ب) البحث
هنا الدرجات كلها والتعب والشغل 🤝
بالنسبة للبحث حاولوا من بداية للترم تفكروا بموضوع
اختاروا موضوع مصادره كثييرة وسهل تكتبوا عنه نصيحة .. حاولوا تبتعدوا عن الاشياء العميقة او العلمية مرررة لانه بتتعبي وانت تدوري ويحتاج منك دراسة وشغل اكبر للموضوع .

البحث حيكون كل فترة يطلبوا جزء منه مثلا المقدمة وعليها ٥ درجات مثلا بعدين طريقة البحث وعليه ١٠ درجات وهكذا
وفي استبيان حتسووه كمان بالبحث ويعتمد كلامك بالبحث معظمه عليه

نصائح للبحث :

١- حاولوا تختاروا موضوع مصادره كثيرة ولو قدرتوا تبدوا في الفكرة بداية الترم قبل لا يكلموكم عليه افضل عشان لا تنضغطوا بعدين

٢- البحث بيتكلم عن ٣ اهداف اساسية تختاروها وكل شي بيعتمد عليها فحاولوا تكون شي عام وعليه معلومات كثير

٣- حتسووا استبيان ..الاستبيان لازم تحطوا تقريبا ٣ اسئلة لكل هدف يعني ١٢ سؤال تقريبًا اقل شي ولو تزيدوا شويه احسن في حال كان في سؤال حسيته مو مناسب حيكون في عندكم بديل!

٤- بعد الاستبيان حيطلبوا منكم تكتبوا Author list هي عبارة عن انه كل هدف حتدوري له مصدرين وتحطي الموقع او الكتاب وتلخصيه وتكتبي Facts عنه .. المعظم مننا تورط لانه بتحتاجي تربطي الاسئلة تبع الاستبيان بالمعلومات ذي
"اقترحنا عليهم يخلوها قبل الاستبيان بس في حال ما صار انتبهوا وانتو تكتبوا الاسئلة او لو قدرتوا تجيبوا المصادر اول وتكتبوا الاسئلة بعد كدا افضل"

٥- الاستبيان نقدر نقول عنه هوا اساس البحث بعد ما تكملوه حيخلوكم تسووا لكل سؤال قراف بالاكسل وتوصفوا القراف

٦- الدسكشن حيخلوكم تربطوا اسئلة الاستبيان بال Author list فهنا نرجع لانه مهم يكون كل شغلك كويس من البداية وتختاروا اسئلة بتفيدكم بالكتابة

٧- شوفوا تيمز والنماذج بتفيدكم كثير ان شاء الله

بالتوفيق يارب وبإذن الله تعدوا المادة بدرجات كويسة ♥️

واسفه طولت بس اخيرًا
مس زينب وفولاكي حاولوا تجاملوهم + تشاركوا كثير بالكلاس معاهم + غالبا ما يقولوا اشياء مهمة فحاولوا تخلوا اي شي جمبكم تسووه عشان لا تضيعوا وقت .
المهام والاشياء أفضل طريقة ضبطت مع معظمنا انه خلي المادة اخررر شي بيومك خصصيلها ساعة مثلا كل يوم قبل لا تنامي وابحثي واكتبي .. لانه لو مسكتيها باقي اليوم انسي تسوي شي ثاني لانه تشفط الوقت عرفنا ذا الشي متأخر ويادوب قدرنا ندرك على نفسنا 🚶

اتمنى كلامي يفيدكم فصلت كثير بس كل ذي النصايح تمنيت احد يقلي اياها قبل واتمنى تفيدكم بالتوفيق ♥️

# data[].attributes.body
لا تعطوه أكثر من حقه في نفس الوقت لا تهملوه، يعني إذا محتارين بين دي المادة ومادة اكبر طبعا المادة الاكبر ودي المادة نهاية اليوم امسكوها، اختصار لا تشيلو همها وتسحبو على المهم

# data[].attributes.body
لا تسحبوا على اللابات معاها او المحاضرات حاولوا تفهموا قد ما تقدروا وقت الكلاس لانه مافي وقت ترجعوا تشوفوا شرح وبعديين تفهمي لا خلاص افهموا من وقت الكلاس مرة احسن
خذوها من مجرب 🌚
الكويزات بعضها مويا وبعضها الصراحة كانت صعبة ولكن الميد كان مرررة حلو حتى الفاينل ما كان سيء ولكن اختبار اللاب تجيب شي يبغاله وقت وتفكيرررر
النهاية لا تعطوه وجه مرة لانه بس ب ساعتين ف عوافي

# data[].attributes.headline
ترم خفيف لطيف ان شاءالله ✨

# data[].attributes.subject
ترم خفيف لطيف ان شاءالله ✨

# data[].attributes.body
المهارات بكل بساطة كانه انقلش بس مو اختبارات لا اساينمنتس كثيرة وحاولي تسلكي لا تعطيهم اكثر من حجمهم لانه ممكن يضيع لك وقت بشكللل مو طبيعي ف خلصي كل الاشياء المهمة وفي النهاية زينب وفولاكي متفهمين والله اهم شي شاركوا في المحاضرات ويحفظوا اسمكم وزينب والله كانت مرة مرة مرة كتكوتة معانا وتدق تراجع الاخطاء معانا وكذا وتعتبر مادة شويااا🤏  ممتعة ف استمتعوااا
وبالتوفيق ان شاءالله 💕

# data[].attributes.body
المهارات فولاكي وزينب متعاونيين المهم انكم تحاولون تشاركون مع فولاكي بالمايك عشان ماتعصب وتزعل بعدين في البداية رح تسوون Summarizing و paraphrasing و في اثنين زيادة بس نسيتهم المهم ذولا الاربعة رح يأخذونا درجاتها ولهم حسبتهم الخاصة في النهاية رح تطلع من 10 بعدها رح تبدون بالبحث حاولو تختارون موضوع عاجبكم عشان تتكلمون عنه بشغف وحب كمان راجعو الروبرك مررره مهم لما تكتبون

البرمجة مادة شوي خفيفة المهم ركزووو على نماذج تيمززز مره مهمة وتانيا ما تغير اسئلتها كثير و اتدربو على اللابات اول باول كمان الاسايمنتات اللى ترسله تكون فيها افكر مهمة اتدربو عليها طبعاً النهائي النظري يكون من عند الاولاد لكن الكويزات والميد و العملى من عند تانيا

الفيزياء مادة تاخذين فيها الA+ بالراحة الاختبار النظري ذاكرت من الاوراق اللى موجودة في تيمز

اذا عندكم اي سؤال احنا موجودين وبالتوفيق ❤️❤️

# data[].attributes.headline
اول شي و اهم شي لا ت

# data[].attributes.body
اول شي و اهم شي لا تدو البرمجة و المهارات وجة مره لانكم ماح تخلصو

البرمجة نصحيتي لك عشان ترتاحي ركزي معاها في الكلاسات و طبقي و اي شي ما تفهميه اساليها مررره كوني مركزة في الكلاس عشان وقت الكوز و الميد ما ياخد منك وقت مره كتير
تانيا اسالتها تريكي بس لو كنتي فاهمة كويس تقدري تجيبي كامل كوزاتها بالنسبالي كنت احسها اصعب من الميد و الفاينل الرايتنق
طبعا تجيب سوال او بالكتير ٣ تريكي مو كلو
الابات تجيب اساله طويلة لا تقولي ما ح تجي و تسحبي عليها و صراحة فيها لفات يعنى احسها كانت اصعب شي في اللي اختبرناه
الميدات و الكوزات مررره اتدربو على التست بانك حق البنات حق الاولاد حق اي كائن لانها تجي نفسهاااا
تحب اساله الماتركس اللي فيها eye و لا اللي تسويها و تغيري خانات معينة ركزو عليها تعشقها
المهارات ح تقعدي تكتبي لين تقولي امين عادي مادة غبية اهم شي انك وزعي الكتابة على ايام فبل التسليم
لمن تاخدي الفيد باك حاولي لو تقدري تعدلي اول باول للفاينل ريبورت عشان لا تنضغطي قي النهاية
كمان مره اتفاعلو مع فولاكي و زينب في الكلاس ولا ح يزعلو و يسولكم دراااامااا
وبس ان شاء الله ح يكون ترم خفيف لطيف
طبعا هلاص احنا سرنا قويات ما ننفجع لا تخافو ولا توترو ح تكون حلوه المواد و ح تسو كويس ان شاء الله

# data[].attributes.headline
بالنسبه للبرمجها

# data[].attributes.body
بالنسبه للبرمجه
الكويزات من تانيا
ميد البرمجه النظري مره سهل، من تانيا برضوا (أسهل من الكويزات بنظري)
نهائي البرمجه النظري من الأولاد وسهل 👍
المعامل سهله للي تذاكر أول بأول اتوقع لاني شفتها متوسطه.
معمل الفيزياء
تسليم الريبورت قت الكلاس
اختبار نظري ماذاكرته فما عندي نصيحه معينه 😗
وبس بالتوفيق

# data[].attributes.body
اهلًا أتمنى الترم يكون خفيف وبسيط عليكم يارب ،مصادر المذاكرة للاتصال مافي لان كلو كتابة البرمجة سلايدات لابات اسايمنتس تست بانك ، بالنسبة للاتصال حاولو ماتضيعون وقتكم فيه وخلوه آخر مهمة بيومكم ، خلو علاقتكم حلوه معاهم كثير كثير بيفرق مثلا اذا بتغيبون لازم تعطوهم خبر شاركوا معاهم بالكلاس واذا بتسالون عن حاجة إسألوا بأسلوب مرتب عشان يساعدوكم ، لاتشيلوا هم المادة وقتها كثير وما اعرف إيش بس انتو شوفو اذا جلسو يكثرو كلام ماله داعي اشتغلو على شي ثاني وانتو تسمعو المحاضرة ، ومنجد المادة مفيدة وبسيطة على كثرة الاسايمنتس فيها بس مستحيل تطلعوا منها بدون فايدة . البرمجة مرره سهله ركزو بالمحاضرات وباللاب مره كويس وماحتحتاجو مذاكرة قوية فيه ، انتبهوا من الكويزات لاتتهاونو فيها وقتها غالبا بيكون قصير ، الفاينل والميد سهلين ان شاء الله ، نقطة اخيرة ومهمة تيمز والتست بانك بتيمز مره مهمين بكل اختبار كويز او ميد او فاينل لاتهملوهم . وبس لاب الفيزياء سهل وبسيط ومادة اي بلس ان شاء الله ♥️♥️ موفقين يامهندسات

# data[].attributes.headline
اول شيء هذي نصايح من

# data[].attributes.body
اول شيء هذي نصايح من تجربتي يعني حأكتبها كأني اكلم نفسي لو رجع في الوقت سويتها 🤧😂 فخذو إلى يناسبكم.
البرمجه : احيانا يكون فيه ضغط مواد ثانيه فلو تدربوا كل يوم  ٣٠ د بدل ما تخلص ا  اللاب مره واحده فحيكون مرره كويس وحتقفلو كل كلاسات الاسبوع قبل ماتبدوا شيء جديد.
بعد ماتخلصوا ورق اللاب حلو ورق الواجب مره حلو ومهم اصلا.
+إذا تبوا درجات كامله مع تانيا فشيكوا على تيمز قبل كل كويز واكتبوا ملاحظاتها وقت الكلاس.
+حتحتاجوا الكتاب متوفر نسخه الكترونيه (بس كذا تمرين بكل كلاس من الكتاب تحلو تانيا لكن السؤال نفسه مو بالسلايد)
الاتصال :
فولاكي وزينب متعاونات جدا، اي مشكله تواجهكم اي سؤال ببالكم ارسلوه في الواتز ووقت الكلاسات استغلوهم لأنو يطلبوا نماذج للشغل ويعطوا ملاحظاتهم عليه، بس الفكره انو يكون قبل التسليم بكذا يوم فما كنت اهتم اكتب قبلها 💀 وعادي مو لازم يكون مزبوط مره يعني عشان تشاركيه وقت الكلاس.
بالاضافه انو قبل بعض التسليمات يدونا يوم نرسل فيه الشغل ويصححوا أخطائنا عشان لما نسلم تسليم نهائي نأخذ درجه كويسه، حاولوا ماتفوتوا هذي الفرصه.
+انصحكم من قلبي، اي وقت يبدوا يتكلموا فيه عن أشياء برا المنهج، يتأخروا عن الكلاس ارتااحوا أو انجزوا شيء ثاني 👍
+اقنعوهم مايصحوكم ٧ عشان ال speaking 😗

# data[].attributes.body
اغلب اللي تحتاجوه في البرمجة انكم تركزو في المحاضرة لاتراكموها (احيانًا تقول اشياء او تحل اشياء مو في السلايدات، اكتبوها معاها عشان تقدرو ترجعولها) وركزو في المعمل سوو معاها البرامج احسنلكم وكل حاجة حتكون تمام ان شاءالله، ملحوظة صعنونة سوو لكل معمل ملف خاص فيه عشان تحفظو فيه البرامج حقو ويصير سهل عليكم ترجعولها اذا بعدين نسيتو كيف تنحل او شي
ومهارات الاتصال الافضل عشان ماتنضغطو وعشان كمان اللي تسووه يكون افضل، لاتسوو شغلكم كلو في يوم التسليم قسموه على ايام حتى لو لوقت قليل في اليوم، وقت البحث اختارو مواضيعكم برواقة واحسنلكم حاجة تكونو مهتمين فيها لاتختارو اي حاجة عشان ماتكونو طفشانين لما تسوو طلباتهم وكمان حاجة مرة مهمة !!امششووو على الروبريك امششوو عللييهه!!! لو فيه حاجة  مافهمتوها منو كلموهم عشان يوضحو
واخيرًا سوو اشغالكم الثانية كلها واخر شي سوو شغل مهارات الاتصال عشان ماياخذ وقت الاشياء الثانية وتنحشرو
واي تساؤلات اسألونا وحنقولكم
بالتوفييق

# data[].attributes.headline
الله يوفقكم يارب💘💘

# data[].attributes.subject
الله يوفقكم يارب💘💘

# data[].attributes.body
بتنبسطووون مره في الاتصال صراحة المادة فيها شغل لكن ممتعة واحرصو وقت اختيار موضوع البحث انكم تختارون موضوع تحبونه او تبغون تتثقفون فيه عشان تستمتعون وقت الشغل وبالنسبة للرايتنق تاسك اللي في البداية سهالات لا تشيلون همها كلها مع بعض ال٤ عليهم ١٠ درجات.
بالنسبة للبرمجة لو كنتو فاهمين باذن الله درجات الميد والفاينل ضامنينها لانهم سهليين بس يحتاج تركزون على الكويزات والعملي اكثر شي.
معمل الفيزياء ما يحتاج اقول شي لانه سهالااات وحلو ما فيه مذاكرة الا ليلة الفاينل

# data[].attributes.body
بسم الله نبدأ،
مهارات الاتصال حيكرفونكم لين امين بس لاتعطونهم وجه سوو اللي عليكم وبس، البرمجة المادة حلوة وسهلة بس تحتاج تدريب منكم على كل حاجة الكويزات تجي اغث من الميد و الفاينل بس تدربو على الاسايمنتز و اللابز و السلايدز وقت الكويز ووقت الفاينل شوفووو نماذج العيال العملي ركزووو على تيمز